Title: NV SR hluk
Author: Pavol Ňuňuk
Last saved by: jost
Company: ÚNMS SR

IV.
Dôvodová správa
I. Všeobecná časť
Návrh nariadenia vlády SR, ktorým sa mení nariadenie vlády SR č. 222/2002 Z. z., ktorým ustanovujú podrobnosti o technických požiadavkách a postupoch posudzovania zhody emisií hluku zariadení používaných vo vonkajšom priestore sa predkladá na rokovanie vlády Slovenskej republiky z dôvodu nadobudnutia účinnosti novely smernice, ktorá upravuje hodnoty hluku od 3. januára 2006.
Týmto nariadením sa do slovenského právneho poriadku transponuje Smernica č. 2000/14/EC Európskeho parlamentu a Rady z 8. mája 2000 o aproximácii zákonov členských štátov týkajúcich sa emisie hluku zariadení na použitie vonku v prostredí v znení smernice Európskeho parlamentu a Rady 2005/88/ES zo 14. decembra 2005 (Ú. v. EÚ L 344, 27. 12. 2005). Európska únia už pri prijímaní smernice v roku 2000 stanovila zmeny, ktoré sa uskutočnia k 3. januáru 2006 avšak v súčasnosti zistila, že by nebolo možné ich v praxi realizovať.
Prijatie tohto nariadenia vlády Slovenskej republiky je v súlade s Ústavou Slovenskej republiky, zákonmi a ostatnými všeobecne záväznými právnymi predpismi. Nariadenie vlády, ktorým sa ustanovujú podrobnosti o technických požiadavkách a postupoch posudzovania zhody emisií hluku zariadení používaných vo vonkajšom priestore nebude mať svojim obsahom nároky na štátny rozpočet ani na rozpočty obcí a vyšších územných celkov. Taktiež nebude mať vplyv na zamestnanosť. Rozhodne však bude mať pozitívny vplyv na životné prostredie, nakoľko zabezpečí menej emisii hluku.
V rámci medzirezortného pripomienkového konania a rokovania Legislatívnej rady vlády Slovenskej republiky boli všetky pripomienky zapracované, návrh sa predkladá bez rozporov.
Doložka zlučiteľnosti nariadenia vlády s právom Európskej únie
1.	Navrhovateľ nariadenia vlády: Úrad pre normalizáciu, metrológiu a skúšobníctvo Slovenskej republiky.
2.	Názov návrhu: Nariadenie vlády Slovenskej republiky, ktorým sa mení nariadenie vlády Slovenskej republiky č. 222/2002 Z. z., ktorým ustanovujú podrobnosti o technických požiadavkách a postupoch posudzovania zhody emisií hluku zariadení používaných vo vonkajšom priestore.
3.	Problematika návrhu právneho predpisu:
b)	je upravená v práve Európskej únie:					- primárnom
Smernica Európskeho parlamentu a Rady 2000/14/ES z 8. mája 2000 o aproximácii zákonov členských štátov týkajúcich sa emisie hluku zariadení používaných vo vonkajšom priestore (U. v. ES L 162, 3. 7. 2000) v znení smernice Európskeho parlamentu a Rady 2005/88/ES zo 14. decembra 2005 (Ú. v. EÚ L 344, 27. 12. 2005).
4.	Záväzky Slovenskej republiky vo vzťahu k Európskym spoločenstvám a Európskej únii:
Zmluva z Nice, ktorou sa mení a dopĺňa Zmluva o Európskej únii o založení Európskych Spoločenstiev a niektoré súvisiace Akty. Predmetná problematika patrí pod oblasť upravovanú v rámci I. piliera, ide o smernicu Európskeho spoločenstvá, ktorá sa v zmysle čl. 95 Zmluvy o založení Európskeho spoločenstva musí premietnuť do slovenského právneho poriadku do 30. apríla 2006.
5.	Stupeň zlučiteľnosti návrhu právneho predpisu alebo návrhu legislatívneho zámeru s právom Európskych spoločenstiev alebo právom Európskej únie:
-	úplný.
6.	Gestor – Úrad pre normalizáciu, metrológiu a skúšobníctvo Slovenskej republiky.
II. Osobitná časť
K Čl. I bodu 1
Ide o zmenu názvu Európskeho spoločenstva za Európsku úniu.
K Čl. I bodu 2
Vypustenie odkazu na aproximačnú prílohy z § 1 ods. 1 a jej prenesenie do záveru nariadenia vlády, čím sa dosiahne aj súlad v číslovaní príloh podľa poradia.
K Čl. I bodu 3
V tabuľke v paragrafe 8 došlo ku zmenám, nakoľko v roku 2000 prijaté limity nie je možné plniť. Boli doplnené odkazy, ktoré predlžujú platnosť etapy I na úkor etapy II.
K Čl. I bodu 4
Údaje, ktoré výrobcovia hlásia Úradu pre normalizáciu, metrológiu a skúšobníctvo SR sa musia ďalej hlásiť na Komisiu ES,
K Čl. I bodom 5 a 6
V týchto bodoch sa upravuje odkaz na prílohu č. 11 a samotné znenie prílohy č. 11 vzhľadom na novú právnu úpravu.
K Čl. II
Účinnosť právneho predpisu.